U-I-226/08, Up-2360/08
Natisni
Opravilna št.:
U-I-226/08, Up-2360/08
Datum odločitve:
4. 6. 2009
ECLI:
ECLI:SI:USRS:2009:U.I.226.08
Akt:
Ustavna pritožba zoper sodbo Višjega sodišča v Ljubljani št. I Cpg 1021/2007 z dne 26. 6. 2008 v zvezi s sodbo Okrožnega sodišča v Novem mestu št. Pg 220/2006 z dne 25. 9. 2007  
Stanovanjski zakon (Uradni list RS, št. 69/03) (SZ), 5. odst. 24. čl.
Izrek:
Ustavna pritožba zoper sodbo Višjega sodišča v Ljubljani št. I Cpg 1021/2007 z dne 26. 6. 2008 v zvezi s sodbo Okrožnega sodišča v Novem mestu št. Pg 220/2006 z dne 25. 9. 2007  se zavrže.

Pobuda za začetek postopka za oceno ustavnosti petega odstavka 24. člena Stanovanjskega zakona (Uradni list RS, št. 69/03) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Ustavno sodišče zavrže nedovoljeno ustavno pritožbo.
Geslo:
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, 55.b.1.3, 55.a.2.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Družba MG Novo mesto, d. o. o., Novo mesto
Datum vloge:
2. 9. 2008
Vrsta odločitve:
sklep
Vrsta rešitve:
zavrženje
Dokument:
US28755
Dokument v PDF obliki:
U-I-226-08, Up-2360-08.pdf
78 KB
Prenesite datoteko
U-I-226/08-5
Up-2360/08-5
4. 6. 2009
SKLEP
Ustavno sodišče je v postopku za preizkus ustavne pritožbe in pobude družbe MG Novo mesto, d. o. o., Novo mesto, ki jo zastopa Vesna Bajec, odvetnica v Novem mestu, na seji dne 4. junija 2009
sklenilo:
1. Ustavna pritožba zoper sodbo Višjega sodišča v Ljubljani št. I Cpg 1021/2007 z dne 26. 6. 2008 v zvezi s sodbo Okrožnega sodišča v Novem mestu št. Pg 220/2006 z dne 25. 9. 2007  se zavrže.
2. Pobuda za začetek postopka za oceno ustavnosti petega odstavka 24. člena Stanovanjskega zakona (Uradni list RS, št. 69/03) se zavrže.
Obrazložitev:
1. Višje sodišče je z izpodbijano sodbo v gospodarskem sporu zaradi izterjave 3.947,34 EUR zavrnilo pritožničino pritožbo zoper prvostopenjsko sodbo o delni zavrnitvi tožbenega zahtevka (za znesek 3.723,01 EUR). Pritožnica odločitvama sodišč očita kršitev 2., 22., 67. in 155. člena Ustave. Hkrati z ustavno pritožbo vlaga tudi pobudo za začetek postopka za oceno ustavnosti petega odstavka 24. člena Stanovanjskega zakona (SZ-1).
2. Ustavno sodišče je ustavno pritožbo zavrglo, ker ni dovoljena (1. točka izreka). Razloge za takšno odločitev je Ustavno sodišče sprejelo v sklepu senata št. Up-2402/08 z dne 27. 11. 2008 (Uradni list RS, št. 1/09).
3. Pobudo za začetek postopka za oceno ustavnosti oziroma zakonitosti predpisa lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Pravni interes je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
4. Izpodbijani predpis ne učinkuje neposredno. Pobudnica je pravni interes za oceno ustavnosti izpodbijane zakonske določbe utemeljila z vloženo ustavno pritožbo, ki jo je Ustavno sodišče zavrglo. Glede na to morebitna razveljavitev izpodbijane določbe v pobudnikovi zadevi v nobenem primeru ne bi več mogla učinkovati. Zato je Ustavno sodišče njeno pobudo zavrglo (2. točka izreka).
5. Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar in Jan Zobec. Sklep je sprejelo soglasno.
Jože Tratnik
Predsednik